
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 132/2007 pentru aprobarea facilităţilor fiscale acordate prin Ordonanţa de urgenţă a Guvernului nr.37/2004 privind măsuri de diminuare a arieratelor în economie, cu care comisiile au  fost sesizate în fond cu adresa Biroului Permanent nr.PL-x 36  din 13 februarie 2008.
	PREŞEDINTE,

Aurel Gubandru

	PREŞEDINTE,

Iulian Iancu

RAPORT COMUN
asupra proiectului de Lege privind aprobarea Ordonanţei de urgenţă a Guvernului nr. 132/2007 pentru aprobarea facilităţilor fiscale acordate prin Ordonanţa de urgenţă a Guvernului nr.37/2004 privind măsuri de diminuare a arieratelor în economie
Cu adresa nr.PL-x 36 din 13 februarie 2008, Biroul Permanent conform art.95 şi 115  din Regulamentul Camerei Deputaţilor, republicat, a sesizat,  pentru examinare şi avizare în fond, în procedură de urgenţă, Comisia pentru buget, finanţe şi bănci şi Comisia pentru industrii şi servicii cu proiectul de Lege privind aprobarea Ordonanţei de urgenţă a Guvernului nr. 132/2007 pentru aprobarea facilităţilor fiscale acordate prin Ordonanţa de urgenţă a Guvernului nr.37/2004 privind măsuri de diminuare a arieratelor în economie.

 La întocmirea raportului s-au avut în vedere avizele favorabile ale Consiliului Legislativ şi Comisiei juridice, de disciplină şi imunităţi şi avizul negativ al Comisiei pentru politică economică, reformă şi privatizare.

                Prezentul proiect de Lege are ca obiect de reglementare aprobarea Ordonanţei de urgenţă a Guvernului nr. 132/2007 pentru aprobarea facilităţilor fiscale acordate prin Ordonanţa de urgenţă a Guvernului nr.37/2004 privind măsuri de diminuare a arieratelor în economie potrivit căreia Societatea Naţională de Transport Feroviar de Marfă „C.F.R. Marfă”, nominalizată în anexa nr. 2 la Ordonanţa de urgenţă a Guvernului nr.37/2004, să beneficieze în continuare de facilităţile fiscale acordate în situaţia respectării următoarelor condiţii:

· facilităţile fiscale nu produc efecte după  data aderării României la U.E.;

· au fost respectate toate celelalte cerinţe care au reglementat acordarea facilităţilor fiscale.


      S-a reglementat, de asemenea, suspendarea executării silite a creanţelor fiscale faţă de societate începând cu data intrării în vigoare a O.U.G.nr.132/2007 şi până la punerea în aplicare a acesteia.

              Prin proiectul de Lege adoptat de Senat s-a propus introducerea unui articol nou prin care Ministerul Transporturilor să prezinte Guvernului, până la data de 1 martie 2008, programul de restructurare a Societăţii Naţionale de Transport Feroviar de Marfă „C.F.R. Marfă”.

Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului de Lege au participat, în conformitate cu prevederile art.54 şi 55 din Regulamentul Camerei, republicat, din partea Ministerului Transporturilor: domnul Barna Tanczos -  secretar de stat, doamna Silvia Popeangă – director general iar din partea Consiliului Concurenţei: doamna Cristina Cobianu – director.
La lucrările comisiilor au participat 23 de deputaţi, din totalul de 28 membri ai Comisiei pentru buget, finanţe şi bănci şi 21 de deputaţi din totalul de 22 membri ai Comisiei pentru industrii şi servicii.

Raportul comisiei a fost adoptat cu majoritate de voturi.

Proiectul de Lege a fost adoptat de Senat în şedinţa din data de 11 februarie 2008.
 Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii proiectului de Lege în şedinţa din data de 9 aprilie 2008, comisiile  propun Plenului Camerei Deputaţilor respingerea acestuia deoarece conţine reglementări de natura ajutorului de stat, neautorizate de către Consiliul Concurenţei înainte de data aderării României la Uniunea Europeană sau de către Comisia Europeană după data aderării, potrivit prevederilor legale în materia ajutorului de stat, nerespectându-se astfel prevederile articolului 13 din Ordonanţa de Urgenţă nr. 37/2004. 
	PREŞEDINTE,

Aurel Gubandru
	PREŞEDINTE,

Iulian Iancu


	SECRETAR,

Radu Cătălin Drăguş
	SECRETAR,

Aura Vasile


Consilier parlamentar,
Roşu Gica

Consilier parlamentar,
Silvia Vlăsceanu
